ประกาศคณะกรรมการการมาตรฐานแห่งชาติประกาศคณะกรรมการการมาตรฐานแห่งชาติฉบับที่ ๔ (พ.ศ. ๒๕๕๙)เรื่อง หลักเกณฑ์ วิธีการและเงื่อนไขการกำหนดสาขาและขอบข่าย และการสุ่มตัวอย่างเพื่อการรับรองระบบงานหน่วยรับรองระบบการบริหารความต่อเนื่องทางธุรกิจ[๑] อาศัยอำนาจตามความในมาตรา๒๐ วรรคสาม และมาตรา ๒๘ วรรคสอง แห่งพระราชบัญญัติการมาตรฐานแห่งชาติ พ.ศ. ๒๕๕๑และมติคณะอนุกรรมการพิจารณาหลักเกณฑ์ วิธีการ และเงื่อนไข ในการประชุมครั้งที่ ๑๓ -๑/๒๕๕๙ เมื่อวันที่ ๒๐ เมษายน ๒๕๕๙ คณะกรรมการการมาตรฐานแห่งชาติ ออกประกาศกำหนดหลักเกณฑ์วิธีการ และเงื่อนไขการกำหนดสาขาและขอบข่ายและการสุ่มตัวอย่างเพื่อการรับรองระบบงานหน่วยรับรองระบบการบริหารความต่อเนื่องทางธุรกิจดังมีรายละเอียดต่อท้ายประกาศนี้ทั้งนี้ตั้งแต่บัดนี้เป็นต้นไปประกาศ ณ วันที่ ๗กรกฎาคม พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการการมาตรฐานแห่งชาติหลักเกณฑ์ วิธีการและเงื่อนไขการกำหนดสาขาและขอบข่ายและการสุ่มตัวอย่างเพื่อการรับรองระบบงานหน่วยรับรองระบบการบริหารความต่อเนื่องทางธุรกิจ๑. ขอบข่ายเอกสารนี้ กำหนดหลักเกณฑ์ วิธีการและเงื่อนไขในการพิจารณากำหนดสาขาและขอบข่าย และจำนวนตัวอย่างที่จะตรวจประเมินความสามารถผู้ประเมินของหน่วยรับรองขณะตรวจประเมินผู้ประกอบกิจการที่ขอรับรองระบบการบริหารความต่อเนื่องทางธุรกิจ๒. เอกสารอ้างอิง๒.๑ หลักเกณฑ์วิธีการ และเงื่อนไขการรับรองระบบงานหน่วยรับรอง๒.๒ หลักเกณฑ์วิธีการ และเงื่อนไขการตรวจประเมินหน่วยรับรอง๒.๓ประกาศกำหนดสาขาการตรวจสอบและรับรองสำหรับหน่วยรับรองและหน่วยตรวจ๒.๔ มอก. 2000การจัดประเภทอุตสาหกรรมตามกิจกรรมทางเศรษฐกิจทุกประเภทตามมาตรฐานสากล๓. นิยามความหมายของคำที่ใช้ในเอกสารนี้ให้เป็นไปตามนิยามที่กำหนดไว้ในหลักเกณฑ์วิธีการ และเงื่อนไขการรับรองระบบงานหน่วยรับรอง และนิยามดังต่อไปนี้๓.๑ ความต่อเนื่องทางธุรกิจ (business continuity) หมายถึงความสามารถขององค์กรในการส่งมอบผลิตภัณฑ์หรือบริการได้ต่อไปภายหลังเกิดอุบัติการณ์ที่ทำให้เกิดการหยุดชะงักในระดับที่ยอมรับได้ตามที่กำหนดไว้๓.๒ ระบบการบริหารความต่อเนื่องทางธุรกิจ (Business ContinuityManagement System BCMS) หมายถึง ระบบการบริหารซึ่งประกอบด้วยการจัดทำ การนำไปปฏิบัติ การดำเนินการ การเฝ้าระวัง การทบทวนการรักษา และการปรับปรุงความต่อเนื่องทางธุรกิจ๔. การกำหนดสาขาและขอบข่ายการกำหนดสาขาและขอบข่ายการรับรองระบบงานหน่วยรับรองระบบการบริหารความต่อเนื่องทางธุรกิจจะอ้างอิงตามการแบ่งประเภทอุตสาหกรรมตามกิจกรรมทางเศรษฐกิจ (หมวด A-Q) ที่ระบุไว้ในมาตรฐานเลขที่ มอก. 2000รายละเอียดการกำหนดสาขาและขอบข่ายดังตารางที่ ๑ตารางที่ ๑การกำหนดสาขาและขอบข่ายหมวดกิจกรรมทางเศรษฐกิจAเกษตรกรรม การล่าสัตว์ และการป่าไม้BการประมงCการทำเหมืองแร่และเหมืองหินDการผลิตEการจ่ายไฟฟ้า ก๊าซ และน้ำFการก่อสร้างGการขายส่ง การขายปลีก การซ่อมแซมยานยนต์ รถจักรยานยนต์ ของใช้ส่วนบุคคลและของใช้ภายในบ้านHโรงแรมและภัตตาคารIการขนส่ง การเก็บรักษา และการคมนาคมJการเป็นตัวกลางทางการเงินKการค้าอสังหาริมทรัพย์ การให้เช่า และกิจกรรมทางธุรกิจLการบริหารราชการและการป้องกันประเทศ การประกันสังคมแบบบังคับMการศึกษาNการบริการเกี่ยวกับสุขภาพและงานสังคมสงเคราะห์Oการบริการชุมชน สังคม และการบริการส่วนบุคคลอื่นๆPบ้านส่วนบุคคลพร้อมลูกจ้างหมายเหตุ มอก. 2000แบ่งประเภทอุตสาหกรรมตามกิจกรรมทางเศรษฐกิจของผลิตภัณฑ์และการบริการโดยแบ่งเป็นหมวดA หมวด Q ทั้งนี้ หมวด Q กิจกรรมองค์การระหว่างประเทศและองค์การต่างประเทศอื่นๆ และสมาชิกเป็นสาขาและขอบข่ายที่ไม่ให้การรับรองระบบงาน๕. การสุ่มตัวอย่าง๕.๑สำนักงานจะพิจารณาตรวจประเมินความสามารถผู้ประเมินของหน่วยรับรองขณะประเมินผู้ประกอบกิจการ(Witnessing) ชนิดเต็มรูปแบบ (หน่วยรับรองประเมินเพื่อให้การรับรองครั้งแรก หรือประเมินใหม่)เป็นลำดับแรกผู้ประเมินของหน่วยรับรองครอบคลุมทั้งผู้ประเมินที่เป็นบุคลากรประจำ (Full-time staff) และผู้ประเมินที่ไม่ใช่บุคลากรประจำ(Part-time staff)๕.๒สำนักงานสามารถเลือกสาขาและขอบข่ายและผู้ประเมินที่จะตรวจประเมินความสามารถได้ตามความเหมาะสมรวมถึงสงวนสิทธิ์ในการพิจารณาเลือกตัวอย่างที่มีนัยสำคัญต่อผลกระทบ และ/หรือความเสี่ยงด้านเศรษฐกิจ ความมั่นคง ชีวิต ทรัพย์สินและอาจก่อให้เกิดความเสียหายและกระทบความมั่นคงของประเทศ๕.๓การสุ่มตัวอย่างการ Witnessingในแต่ละกรณี ให้เป็นดังนี้๕.๓.๑การรับรองระบบงานครั้งแรกสุ่มตัวอย่างอย่างน้อย๑ ตัวอย่าง โดยพิจารณาจาก- จำนวนผู้ประกอบกิจการที่ได้รับการรับรองจากหน่วยรับรอง- จำนวนผู้ประเมินของหน่วยรับรอง- ผลการดำเนินงานของหน่วยรับรองและข้อมูลที่เกี่ยวข้องกับผลการดำเนินงานของผู้ประกอบกิจการที่ได้รับการรับรอง๕.๓.๒ การขอขยายสาขาและขอบข่ายการรับรองระบบงานการสุ่มตัวอย่างให้ใช้หลักเกณฑ์ตามข้อ ๕.๓.๑ โดยอนุโลม๕.๓.๓การตรวจติดตามผลและการต่ออายุการรับรองระบบงานสุ่มตัวอย่างตามจำนวนที่ระบุในตารางที่๒ โดยพิจารณาจากจำนวนผู้ประกอบกิจการที่ได้รับการรับรองกิจกรรมจากหน่วยรับรองตารางที่ ๒ จำนวนตัวอย่างกรณีการตรวจติดตามผลและการต่ออายุการรับรองระบบงานจำนวนผู้ประกอบกิจการที่หน่วยรับรองให้การรับรองจำนวนตัวอย่าง๑-๕๐ อย่างน้อย ๑๕๑-๑๐๐ อย่างน้อย ๒มากกว่า ๑๐๐ อย่างน้อย ๓๕.๔ หากหน่วยรับรองไม่สามารถจัดสรรการประเมินชนิดเต็มรูปแบบตามข้างต้นได้สำนักงานอาจพิจารณา Witnessing การตรวจติดตามผล (Surveillance) โดยจำนวนตัวอย่างจะเป็น๒ เท่าของชนิดเต็มรูปแบบและการตรวจติดตามผลในแต่ละครั้งต้องครอบคลุมกระบวนการหลักของผู้ประกอบกิจการวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๗ ง/หน้า ๑๗/๒๔ สิงหาคม ๒๕๕๙